**Tartu- ja Põlvamaa koolidevaheline lauatennisevõistlus**

**KOOLIPINKS KÕIGILE 2021**

Tartu- ja Põlvamaa koolidevahelised lauatennisevõistlused toimuvad Tartu Tamme kooli aulas III korrusel (Tamme pst. 24a)

* 1.-5. klass **5. märtsil** kell 16.00-19.30 (mängud 3-st parem)
* 6.-9. klass **12. märtsil** kell 16.00-20.00 (mängud 5-st parem)
* Gümnaasium **26. märtsil** kell 16.00-20.00 (mängud 5-st parem)

Võistlus toimub kolmes vanuseklassis: 1.-5. klassi, 6.-9. klassi ja 10.-12. klassi poistele ja tüdrukutele. Poisid ja tüdrukud mängivad eraldi võistlusklassides. Võistkonda kuulub 2 mängijat + 1 varumängija. Varumängijat ei pea olema. Kõik võistkonna liikmed peavad õppima koolis, mida nad esindavad.

* Iga põhikooli arvestuses osalev kool võib registreerida kuni 2 võistkonda
	+ poisid 1.-5. klass
	+ tüdrukud 1.-5. klass
	+ poisid 6.-9. klass
	+ tüdrukud 6.-9. klass
* Iga gümnaasiumi arvestuses osalev kool võib registreerida kuni kaks võistkonda
	+ poisid 10.-12. klass
	+ tüdrukud 10.-12. klass

**TURNIIRILE REGISTREERUMINE**

Palun saata 2 päeva varem (3.märts, 10.märts, 24.märts) meilile svea.onno@gmail.com oma kooli võistkondade arv ning võistlejate nimed. Seda võib teha kooli õpetaja või huvijuht, teie treener, lapsevanem või Te ise. Igal koolil õigus välja panna 2 võistkonda ühes vanuseklassis.

**TURNIIRI VÕISTLUSTE SÜSTEEM**

Võisteldakse kolme võiduni A-X ; B-Y ; AB – XY ; A-Y ; B-X . Paarismängus võib kasutada varumängijat. Kas võistlus toimub alagruppides või miinus kaks olümpiasüsteemis, sõltub osavõtvate koolide arvust. Iga vanuse kaks parimat poiste ja tüdrukute võistkonda saavad õiguse osaleda finaalturniiril Tallinnas. Finaalturniirile tuleb registreerida enda kool hiljemalt 31.03.2021 aadressil koolisport@lauatennis.ee Finaalturniir toimub 03.04.2021 Tallinnas Kristiine Spordihoones.

**AUTASUSTAMINE**

Iga vanuseklassi 3 parima võistkonna liikmeid (poisid 1.-5. klass, tüdrukud 1.-5. klass, poisid 6.-9. klass, tüdrukud 6.-9. klass, poisid 10.-12. klass, tüdrukud 10.-12. klass) autasustatakse medaliga.